महराजगंज : पुरानी पेंशन की बहाली की मांग को लेकर जिला मुख्यालय, तहसील मुख्यालय व अन्य स्थानों पर कर्मचारी व शिक्षक संगठनों ने हुंकार भरते हुए आंदोलन पर डटे रहे। कहा कि हम पुरानी पेंशन के अधिकार को लेकर रहेंगे, इसके लिए चाहे जितनी बड़ी भी कुर्बानी देनी पड़े, सभी लोग तैयार हैं। कर्मचारी, शिक्षक, अधिकारी पुरानी पेंशन बहाली मंच द्वारा जिला मुख्यालय पर आयोजित कार्य बहिष्कार कार्यक्रम को संबोधित करते हुए जिला संयोजक श्रीभागवत सिंह ने कहा कि यदि सरकार पुरानी पेंशन को लेकर शिक्षक व कर्मचारी हित में निर्णय नही लेगी तो शिक्षक-कर्मचारी लोकसभा चुनाव में भाजपा के विरुद्ध मतदान करेंगे। धरने को जिलाध्यक्ष केशवमणि त्रिपाठी, कमलेश सिंह, अखिलेश्वर त्रिपाठी, गिरींद्रनाथ मिश्र, सतेंद्र मिश्र, महेंद्र कुमार वर्मा, प्रद्युम्न सिंह, चंद्रशेखर सिंह, संजय सिंह, वेदप्रकाश त्रिपाठी, भगवंत प्रसाद आदि ने संबोधित किया। सदर बीआरसी में उत्तर प्रदेशीय प्राथमिक शिक्षक संघ सदर इकाई पर धरने को संबोधित करते हुए ब्लाक अध्यक्ष बैजनाथ सिंह ने कहा कि पुरानी पेंशन हमारा सम्मान है, उसे बचाने के लिए सभी को आगे आना होगा। संचालन पंकज मौर्या ने किया। इस दौरान अखिलेश पाठक, मनोज वर्मा, अमरेंद्र सिंह, कैरोलीन, विभा शर्मा, निमिषा सिंह, किरन त्रिपाठी, कृष्णा मद्धेशिया, शशिकला, प्रीति निरंजन, मौसम, डा. हरीतिमा आदि ने मौजूद रहकर अपने विचार व्यक्त किए। सामुदायिक स्वास्थ्य केंद्र परतावल पर हड़ताल के दौरान स्वास्थ्य शिक्षा अधिकारी सुनीता पटेल एलटी किशोर प्रसाद, बजरंगी पांडेय, फार्मासिस्ट शशिविंद मिश्रा, संजीव मिश्रा, आरएन मौर्या, उमेश त्रिपाठी, घनश्याम, एमकादरी, अमित, संजीव मनीष सुबाष, सीमा राय, संत प्यारी सिंह, रूकमणी, रागनी, संगीता, बबिता, प्रभुनाथ, अधीक्षक राकेश कुमार ने कालीपट्टी बांधकर विरोध जताया।